Mikael Smári er 7 ára sjarmatröll sem er haldinn sjúkdómnum ataxia telangiectasia . Sjúkdómurinn er mjög sjaldgæfur og alvarlegur og leggst meðal annars á tauga - og ónæmiskerfið . Í dag á Mikki litli mjög erfitt með gang , notast við rafmagnshjólastól og þarf mikla aðstoð við alla þá hluti sem börn á hans aldri geta sjálf . Sjóðurinn hefur styrkt Mikka og fjölskyldu við ýmis tækifæri , t.d. við kaup á bíl með hjólastólalyftu , en þar með auðvelduðust allar ferðir Mikka til muna . Styrkt hann til ferðalaga og til að njóta lífsins með báðum foreldrum sínum , en Mikki veit ekkert betra en að vera í sólinni , slappa af og borða ÍS !